આખરે નક્કી થયું કે કવિ મુસાફિરના ૬૬મા જન્મદિનની ઉજવણી નિમિત્તે ઉક્ત પુસ્તિકાનું વિમોચન કરવું ને સમાજને એમાં હોંશભેર વાચક-ભાવક તરીકે સામેલ કરવો, વળી નક્કી કર્યું કે વિમોચન દિને ઓછામાં ઓછા છાસઠ હજાર રૂપીયાની પુસ્તિકાઓ સહ્રદય મિત્રોમાં વિતરણ કરવી ! ક્રિકેટ-યુગમાં કવિતા પુસ્તિકા વિતરણની આ નવી દિશા શુભેચ્છક મિત્રોના સહકારથી અમો ઉઘાડી શક્યા છીએ તેનો પરમ સંતોષ છે. સર્જનયાત્રાના રથે બિરાજમાન કવિ મુસાફિર પાલનપુરીનું શબ્દપ્રેમીઓએ હંમેશા હર્ષભેર અભિવાદન કર્યું જ છે, ત્યારે આપને સૌ કવિના છાસઠમાં જન્મદિને શતમ જીવેમ શરદઃ પાઠવીએ.